**Centrum jazykov a kultúr národnostných menšín**

**Prešovskej univerzity v Prešove**

**POKYNY PRE UCHÁDZAČA**

**vypracované v zmysle zákona č. 131/2002 Z. z. o vysokých školách a o zmene a doplnení niektorých zákonov znení neskorších predpisov**

Absolventi študijných programov, ktorí získali titul „magister“, alebo obdobných študijných programov v zahraničí, si **môžu podať prihlášku na rigoróznu skúšku najskôr rok po ukončení vysokoškolského štúdia II. stupňa**. Súčasťou rigoróznej skúšky je aj obhajoba rigoróznej práce v študijnom programe, v ktorom získali vysokoškolské vzdelanie, alebo v príbuznom študijnom odbore.

1. Prihlášku na rigoróznu skúšku podáva uchádzač rektorovi na predpísanom tlačive. V prihláške uvádza: priezvisko (aj rodné), tituly, meno, dátum a miesto narodenia, bydlisko (presná adresa, PSČ), získané vysokoškolské vzdelanie (vysoká škola, študijný odbor, dátum absolvovania), zvolený študijný program na vykonanie rigoróznej skúšky prikladá tieto doklady:

# doklad o vysokoškolskom vzdelaní (notárom overená kópia diplomu);

* + **vysvedčenia o štátnej skúške (notárom overená kópia vysvedčenia);**
	+ **štruktúrovaný životopis;**
	+ absolvent zahraničnej vysokej školy pripojí aj **overenú kópiu dokladu o jeho uznaní;**
	+ **kópie kvalifikačných prác** (v tlačenej forme alebo na CD, DVD – po skončení rigorózneho konania budú kópie DP v tlačenej podobe vrátené uchádzačovi).
1. Uchádzač pri podaní prihlášky **od 25. 9. 2007** v zmysle citovaného zákona § 92 ods. 8 a Smernice pre výber školného a poplatkov študentov PU v Prešove zaplatí manipulačný poplatok v sume **34,- eur.** Doklad o zaplatení tohto poplatku (ústrižok poštovej poukážky) predkladá súčasne s protokolom o zadaní rigoróznej práce a prihláškou na rigoróznu skúšku.
2. **Na základe čl. 25 Rigorózne skúšky Študijného poriadku Prešovskej univerzity v Prešove** **podaniu Prihlášky na rigorózne konanie na CJKNM PU predchádza vyplnenie Protokolu o zadaní rigoróznej práce (link)** Údaje v protokole o zadaní RP (súhlas predsedu komisie na RK a tému RP) si uchádzač osobne dohodne s kontaktnou osobou pre rigorózne konanie na CJKNM PU. Prihlášky, ktorým nebude predchádzať vyplnenie Protokolu o zadaní rigoróznej práce, **nebudú univerzitou akceptované.** Vyplnený Protokol o zadaní RP uchádzač pripojí k prihláške na rigorózne konanie a doručí osobne alebo poštou na Študijné oddelenie Centra jazykov a kultúr národnostných menšín PU v Prešove – PaedDr. Márii Berezovskej.

**Termíny** podania prihlášky na rigoróznu skúšku sú **30. apríl** a **31. október** príslušného kalendárneho roku, posudzované ako deň doručenia.

**Prihlášku na rigoróznu skúšku potvrdí rektor do 31. mája, resp. 30. novembra v príslušnom kalendárnom roku**. V rovnakej lehote rektor vráti prihlášku, ak uchádzač nepredložil požadované doklady, alebo ak ide o študijný odbor, v ktorom sa rigorózna skúška na pracovisku nekoná, alebo ak rigorózna práca nespĺňa určené požiadavky. Po potvrdení prihlášky na rigoróznu skúšku rektorom PU bude uchádzač vyzvaný Študijným oddelením CJKNM PU, aby si s kontaktnou osobou poverenou rektorom PU dohodol a vybral najmenej dva študijné predmety, ktoré tvoria širší základ študijného programu a zaevidoval všetky tieto skutočnosti v prihláške na rigoróznu skúšku na príslušnom pracovisku a v prípade, ak o to uchádzač požiada, aj konzultanta rigoróznej práce. Úlohou konzultanta je pomôcť uchádzačovi v orientácii pri samostatnom osvojovaní si nových poznatkov vedy a praxe a ich tvorivom uplatňovaní.

1. Ďalší postup je uvedený v čl. 25 Rigorózne skúšky Študijného poriadku Prešovskej univerzity v Prešove (https://www.unipo.sk/public/media/0190/STUD%2024.9.18%20pdf.pdf)

**Poplatky platné v akademickom roku 2019/2020:**

# Na základe Smernice o školnom a poplatkoch spojených so štúdiom Prešovskej univerzity v Prešove platnej od 30. októbra 2017 platia pre *tuzemských uchádzačov* rigorózneho konania tieto poplatky:

**34,- eur** – predkladá uchádzač súčasne s prihláškou (originál ústrižku poštovej poukážky)

**400,- eur –** súčasne s 2 ks rigoróznej práce

**99,- eur –** poplatok za úkony spojené s vydaním diplomu o priznaní akademického titulu (úhrada najneskôr v deň promócie).

***Poplatky pre cudzincov\* :***

**34,- eur** – predkladá uchádzač súčasne s prihláškou (originál ústrižku poštovej poukážky)

**1316,- eur –** súčasne s 2 ks rigoróznej práce

**530,- eur –** poplatok za úkony spojené s vydaním diplomu o priznaní akademického titulu (úhrada najneskôr v deň promócie).

\*Vysvetlivky:

Od **cudzincov**, ktorí nie sú občanmi členského štátu, Bieloruskej republiky, Bosny a Hercegoviny, Čiernohorskej republiky, Macedónskej republiky, Moldavskej republiky, Srbskej republiky alebo Ukrajiny, alebo nemajú trvalý pobyt v členskom štáte, môže univerzita požadovať školné v osobitnej výške aj počas štandardnej dĺžky štúdia.

Poplatok je potrebné uhradiť poštovou poukážkou alebo bankovým prevodom na nižšie uvedený IBAN a následne zaslať (osobne doručiť) doklad o uhradení (originál poštovej poukážky). Pri bankovom prevode je potrebné doručiť prevodný príkaz, príkaz na úhradu alebo vytlačený doklad o zaplatení prostredníctvom internet bankingu, s uvedením mena, priezviska a s podpisom uchádzača na adresu:

PaedDr. Mária Berezovská

Študijné oddelenie CJKNM PU

Ul. 17. novembra 15

080 78 Prešov

IBAN: **SK15 8180 0000 00 70 0006 6503**
Variabilný symbol: **1840**
Konštantný symbol:  **0308**

Cudzinci:
**Platobná inštitúcia:
Štátna pokladnica
Radlinského 32
810 05 Bratislava**

**IBAN: SK15 8180 0000 00 70 0006 6503**
**BIC (SWIFT CODE): SPSRSKBA**

**Adresa na zaslanie poplatku:**Prešovská univerzita v Prešove
Ekonomický útvar
Ul. 17. novembra 15
080 01 Prešov

**Adresa na zaslanie prihlášky:**Prešovská univerzita v Prešove
Centrum jazykov a kultúr národnostných menšín

Ul. 17. novembra 15
080 01 Prešov

1. **V prihláške na rigoróznu skúšku sa ako zvolený študijný program na vykonanie rigoróznej skúšky uvádza *len jeden zo študijných programov*,** v ktorých má fakulta **právo konať rigorózne skúšky a obhajoby rigoróznych prác** (§ 53 ods. 8 zákona č. 131/2002 Z. z.: ***Absolventi študijných programov, ktorí získali titul „magister“, môžu vykonať rigoróznu skúšku, ktorej súčasťou je aj obhajoba rigoróznej práce v študijnom odbore, v ktorom získali vysokoškolské vzdelanie, alebo v príbuznom študijnom odbore.***

***Ponúkané študijné programy pre rigorózne konanie na akademický rok 2019/2020***

|  |  |  |  |
| --- | --- | --- | --- |
| **Študijný program** | **Získaný titul** | **Garant, resp. predseda/predsedníčka rigoróznej komisie** | **Kontaktná osoba** |
| **Učiteľstvo rusínskeho jazyka a literatúry** | PaedDr. | doc. PhDr. Anna Plišková, PhD. (predsedníčka) | PaedDr. Mária Berezovská(maria.berezovska@unipo.sk) |

**Dr. h. c. prof. PhDr. Peter Kónya, PhD.**

**rektor**

Vybavuje: PaedDr. Mária Berezovská

Študijné oddelenie Centra jazykov a kultúr národnostných menšín PU v Prešove